ועדת החינוך, התרבות והספורט, כנסת 16, פרוטוקול מספר 411, 2005-03-06 00:00

מל פולישוק-בלוך: למה הם הגיעו הנה?

קריאה: כי 7 דורות אחורה הם היו יהודים.

מל פולישוק-בלוך: שאלתי למה הם הגיעו הנה אם לא היתה להם שום זיקה.

נציג בי"ס אורט נצרת: זו שאלה שאני לא יודע להשיב עליה.

מל פולישוק-בלוך: איך הם הגיעו אליכם?

נציג בי"ס אורט נצרת: זו כנראה שאלה של הזדמנות.

נציג בי"ס אורט נצרת: זה הזדמן.

נציג בי"ס אורט נצרת: זה מה שניתן.

נציג בי"ס אורט נצרת: אנחנו עיר פיתוח , בדרגה 5.

נציג בי"ס אורט נצרת: אני שומע שאנחנו הרבה הרבה יותר.

נציג בי"ס אורט נצרת: רק כדי לסבר את האוזן – קיבלתי חשבון חשמל.

נציג בי"ס אורט נצרת: חשבתי שאני צרכן חשמל פראי.

נציג בי"ס אורט נצרת: מסתבר שהממוצע השנתי שלי הוא קרוב ל-1000 שקלים בחודשיים.

נציג בי"ס אורט נצרת: רק לסבר את האוזן – הממוצע היישובי של צריכת חשמל, את יודעת כמה הוא?

קריאות: לא.

נציג בי"ס אורט נצרת: 300 ומשהו שקלים.

נציג בי"ס אורט נצרת: הממוצע הארצי – למעלה מ- 1000 שקלים.

נציג בי"ס אורט נצרת: זו העדות היותר בוטה למצבה של האוכלוסייה שלנו כאן.

נציג בי"ס אורט נצרת: אני לא יודע אם אתם יודעים מה נעשה כאן, ביישוב.

נציג בי"ס אורט נצרת: מספר החד הוריות כאן הוא מהגבוה בארץ.

נציג בי"ס אורט נצרת: כנ"ל גם מספר מקבלי השלמת הכנסה, שהוא מהגבוה בארץ.

נציג בי"ס אורט נצרת: אז זה ביטוי כלשהו לאיזושהי מצוקה.

נציג בי"ס אורט נצרת: יש לנו כאן את כל המקצועות ה- - שקיימים, כולל שפות.

נציג בי"ס אורט נצרת: אלה הן העליות שלנו.

מל פולישוק-בלוך: אתה יכול לתת חלוקה כמה יש בכל מקצוע?

מל פולישוק-בלוך: סדרי גודל.

נציג בי"ס אורט נצרת: זה משתנה.

מל פולישוק-בלוך: סדרי גודל – במדעי החברה, מדעים, שפות.

נציג בי"ס אורט נצרת: מדעי החברה מתחלק לפסיכולוגיה וסוציולוגיה - - -5 יחידות.

נציג בי"ס אורט נצרת: מדובר בקבוצה גדולה ביותר.

נציג בי"ס אורט נצרת: יש לנו במחזור הסיום כרגע – 30 תלמידים.

נציג בי"ס אורט נצרת: לימודי דמוקרטיה – זה משתנה, בסביבות ה- 30.

נציג בי"ס אורט נצרת: מדובר במקצועות בחירה ישירים.

נציג בי"ס אורט נצרת: על פיזיקה דיברנו – יש כ- 40 תלמידים, ויותר.

נציג בי"ס אורט נצרת: כימיה- בסביבות 30.

נציג בי"ס אורט נצרת: ביולוגיה – כ-45.

נציג בי"ס אורט נצרת: מחשב- קרוב ל-30.

נציג בי"ס אורט נצרת: מתמטיקה – קרוב ל- 40% מ- - שלומדים מתמטיקה.

נציג בי"ס אורט נצרת: נקודת המוצא שלנו היא לא הכי גבוהה.

מל פולישוק-בלוך: כמה לומדים ערבית?

נציג בי"ס אורט נצרת: בודדים.

מל פולישוק-בלוך: למה יהודים לא לומדים ערבית?

נציג בי"ס אורט נצרת: מכיוון שקודם כל, יש עליה - - לצערנו.

מל פולישוק-בלוך: אתם לא מעודדים ללמוד ערבית?

נציג בי"ס אורט נצרת: מאד מעודדים.

נציג בי"ס אורט נצרת: המזל הוא שאנחנו מקבלים תמיכה חיצונית, ולכן אפשר לקיים את זה גם אם הקבוצות הקטנות, אבל אנחנו במפורש אמרנו שלא נבטל את העניין הזה כיוון שזה צורך לאומי אמיתי.

מל פולישוק-בלוך: לא כל ילד מחויב בשפה שניה?

נציג בי"ס אורט נצרת: אין דבר כזה - - תלוי - -

קריאה: עברית, אנגלית ובוכרית.

קריאה: יש גם ספרדית, צרפתית.

קריאה: לא חייבים שפה שניה, אבל מקבלים את זה כאופציה.

נציג בי"ס אורט נצרת: תקשורת, קולנוע וטלוויזיה.

נציג בי"ס אורט נצרת: יש היום מגמה חדשה של מדעי ההנדסה.

נציג בי"ס אורט נצרת: זה מופעל כבר שנה שניה.

נציג בי"ס אורט נצרת: אנחנו עוסקים בחמישה נושאים בעיקר – בגישור על פערים - - בית הספר שלנו קולט עליה, מטפח איכויות אזרחיות, כיבוד החוק, מסביר מה היא אזרחות טובה, קשר לארץ, למולדת.

מל פולישוק-בלוך: כמה מהבוגרים שלכם הולכים לצבא?

נציג בי"ס אורט נצרת: קיבלנו נתונים טובים מאד על - - .

נציג בי"ס אורט נצרת: יחסית לממוצע הארצי במספר המתגייסים אנחנו מעל לממוצע הארצי.

נציג בי"ס אורט נצרת: יש לנו אחוז גבוה מעל ומעבר לממוצע של מתגייסים ליחידות קרביות.

נציג בי"ס אורט נצרת: 92% מתגייסים.

מל פולישוק-בלוך: בנים ובנות?

נציג בי"ס אורט נצרת: בנות – קצת פחות.

מל פולישוק-בלוך: 92 זה ממוצע של בנים ובנות ביחד?

נציג בי"ס אורט נצרת: אני דיברתי בעיקר על בנים.

מל פולישוק-בלוך: כמה בנות הולכות לצבא?

נציג בי"ס אורט נצרת: זה בערך לפי הממוצע.

נציג בי"ס אורט נצרת: אני מדבר על נתונים שקיבלתי.

יהודית גידלי: אתה שוכח לראות את הכוכבית למטה – הממוצע הארצי, אם אתה לוקח בחשבון את הדתיות והערביות, שלא מתגייסות – זה משהו אחר.

יהודית גידלי: אתה מדבר, כפי שאמרה היושבת ראש - על האוכלוסייה היהודית – הממלכתית.

מל פולישוק-בלוך: יש לכם דתיים בבית הספר?

נציג בי"ס אורט נצרת: מעט ביותר.

דוברת: אין לנו בבית הספר מסגרת דתי.

נציג בי"ס אורט נצרת: כל הפרויקטים שאנחנו עוסקים בהם הם בנושאים המרכזיים שהזכרתי.

נציג בי"ס אורט נצרת: אז יש לנו כל מיני פרויקטים – תוכניות מיוחדות לעולים חדשים, פרויקטים של התאמה וטיפוח.

נציג בי"ס אורט נצרת: יש לנו פרויקטים של טרום לימודים, עבודות נושא, פרויקטים של שיתוף פעולה עם המכללה, עבודות חקר, יזמות וכן הלאה.

מל פולישוק-בלוך: עבודות נושא זה למצטיינים?

נציג בי"ס אורט נצרת: זה למצטיינים שיש להם גם מוטיבציה מיוחדת.

נציג בי"ס אורט נצרת: זה מתחיל בכיתה ז', בחטיבת ביניים.

מל פולישוק-בלוך: כמה יש בממוצע?

נציג בי"ס אורט נצרת: בכיתה יש בממוצע 30 ילדים.

נציג בי"ס אורט נצרת: בנים ובנות.

דוברת: ותיקים ועולים.

מל פולישוק-בלוך: בערך חצי-חצי?

דוברת: זה לא פרויקט של "אורט", זה פרויקט של המכללה הארצית.

נציג בי"ס אורט נצרת: מכיוון שמדובר בבית ספר שש שנתי, עשיתי חלוקה לשניים של הפרויקטים, אבל זה אותם הנושאים בדיוק, כאשר כל אחד מהחטיבות – יש לה את הסממנים התמיכתיים שבה - - הדבר האחרון שאני חייב לומר – כדי שנוכל לעמוד על ההישגים של בית הספר, אני באמת חושב שהדברים הכי חשובים - - אנחנו סיימנו עם 189 תלמידים, מתוכם, ל- 151 תלמידים יש תעודת בגרות.

נציג בי"ס אורט נצרת: זה אומר שזה קרוב ל- 80% בכל שנה.

מל פולישוק-בלוך: ה- 189 התחילו גם?

נציג בי"ס אורט נצרת: לא, לצערי הרב לא.

נציג בי"ס אורט נצרת: היום התבשרנו שתלמידה ארגנטינאית, שעלתה לא מזמן לארץ, עוברת לאילת, משום ששם הוריה ימצאו עבודה.

נציג בי"ס אורט נצרת: זה קורה על הזמן.

נציג בי"ס אורט נצרת: אין לנו שליטה על זה.

נציג בי"ס אורט נצרת: אם את שואלת אם אנחנו .

נציג בי"ס אורט נצרת: אם את שואלת אם אנחנו מאפשרים – לא.

נציג בי"ס אורט נצרת: זה בית ספר לא סלקטיבי, עם תלמידים מופסקים מבתיהם – בשום פנים ואופן - - מתוך 7 כיתות של המחזור, 2 כיתות הן כיתות הכוון.

נציג בי"ס אורט נצרת: נקודת המוצא היא שצריך לעבוד דווקא עם התלמידים החלשים.

נציג בי"ס אורט נצרת: לו זה היה בית ספר סלקטיבי - -

מל פולישוק-בלוך: אני שואלת מה קרה מג' ל-ד' שקפצתם?

נציג בי"ס אורט נצרת: מחזור קטן יותר.

דוברת: אבל היתה השקעת משאבים רצינית.

מל פולישוק-בלוך: אני שואלת לגבי הזכאות, שעלתה ב- 15%.

נציג בי"ס אורט נצרת: אל"ף, קיבלנו משאבים משמעותיים ביותר.

נציג בי"ס אורט נצרת: גם הצלחנו, בשילוב נכון של דברים, למצות את - - אין לנו זמן להיכנס לזה.

נציג בי"ס אורט נצרת: יש לנו מצגת שלמה שהצגנו למנכ"ל "אורט" איך עשינו את זה.

נציג בי"ס אורט נצרת: אנחנו נותנים לכל ילד את המענה לדרישות האישיות שלו.

נציג בי"ס אורט נצרת: אנחנו מתאימים לו את המערכת האישית, ונותנים לו מערכת תמיכה.

נציג בי"ס אורט נצרת: זה לא בית ספר שבונה מערכת והתלמידים מתאימים את עצמם אליה.

נציג בי"ס אורט נצרת: אנחנו מתאימים לכל ילד את מה שהוא מצליח לעשות לאחר שהוא מתנסה.

נציג בי"ס אורט נצרת: אחר כך אנחנו דואגים ללוות אותו במערך תמיכה של שיעורים – בין אם זה בקבוצה, או שיעורים אישיים.

נציג בי"ס אורט נצרת: אנחנו, באמת, רודפים אחרי הילדים.

נציג בי"ס אורט נצרת: אנחנו פשוט רודפים אחריהם.

נציג בי"ס אורט נצרת: הילדים כאן לפעמים אחר הצוהריים לשיעורי עזר – אין להם כוח, אין להם חשק - -

מל פולישוק-בלוך: עד איזה שעה בית הספר פתוח?

נציג בי"ס אורט נצרת: בית הספר פתוח 5 ימים בשבוע מ- - -.

נציג בי"ס אורט נצרת: זה בית ספר בלי הפסקה.

מל פולישוק-בלוך: וביום שישי לומדים כאן?

קריאות: כן.

מל פולישוק-בלוך: אבל אני שואלת – עד איזה שעה לומדים?

קריאה: בסביבות שתיים, שתיים וחצי.

נציג בי"ס אורט נצרת: זה משתנה.

קריאה: לפי הניקוד שהתלמיד בוחר לעצמו – כך מספר השעות שהוא נשאר.

קריאה: מה המינימום?

נציג בי"ס אורט נצרת: לפחות 34-35 שעות.

נציג בי"ס אורט נצרת: אני רוצה להראות לכם - - -

יהודית גידלי: אני מצטערת, התלמידים מחכים לנו.

מל פולישוק-בלוך: תודה רבה לכם.

מל פולישוק-בלוך: חלק שני (במסעדה)

מל פולישוק-בלוך: מה שראינו הוא יוצא דופן, באמת – יפהפה.

מל פולישוק-בלוך: האוכלוסייה היא לא קלה, ובכל זאת מגיעים אתה להישגים אדירים.

מל פולישוק-בלוך: אני חושבת שהראיה של המערכת היא נכונה.

מל פולישוק-בלוך: שאלתי את ישראל, המנהל, מה הסוד הגדול, והוא אמר לי שבעצם אף ילד לא הולך לאיבוד, ולכל ילד יש פתרון.

מל פולישוק-בלוך: אני חושבת שזה המפתח.

מל פולישוק-בלוך: גם אם אנחנו מזכירים את דברת, מדי פעם, אז זה הוא הרעיון: שלכל מורה תהיה אחריות על הילדים שהוא מטפח.

דובר: כדאי לציין שההסתכלות שלנו היא לא רק הסתכלות מהפן החינוכי אלא באגפים השונים.

דובר: הישיבות שלנו הן הרבה יותר מורכבות.

דובר: התוכנית היא תוכנית כוללת לנצרת עלית.

דובר: זה מכוון לתלמידים מכל הקשת ועם כל השותפים, שזה חלק מאד מאד חשוב, שקשה מאד להגיע אליו דרך משרדי הממשלה השונים.

דובר: את האיגומים האלה קשה מאד לעשות.

מל פולישוק-בלוך: אני אף פעם לא באה בטענות לילדים.

מל פולישוק-בלוך: צריך לראות איך מטפלים בהם.

מל פולישוק-בלוך: יש ילדים שבאים ממצוקות אדירות, ולא נותנים להם תשובה.

מל פולישוק-בלוך: ויש כסף, אני לא אומרת שאין כסף.

מל פולישוק-בלוך: תמיד טוב שיש עוד, ותמיד אפשר לעשות יותר, אבל אי אפשר לומר שבמערכת החינוך אין כסף.

מל פולישוק-בלוך: הכסף מבוזבז במקומות שלא צריך.

מל פולישוק-בלוך: הכסף לא מגיע למערכת החינוך, לא מגיע אליכם בסוף הדרך.

מל פולישוק-בלוך: לכן, הגישה הזו שמשרד החינוך רוצה להאמין – שרוב הכסף יגיע לתלמיד בכיתה, זו גישה נכונה.

דובר: זו גישה.

דובר: השאלה – מה תוכנית המוצא.

דובר: הרציונאל הוא נכון, וגם מה שאמר דברת, מבחינת חזון, הוא נכון.

דובר: ביישום ובהמלצות ליישום יש הרבה מאד דברים שאין מענה להם.

דובר: אין מענה להרבה מאד שאלות, וזה מה שאנחנו, הסתדרות המורים, רוצים.

דובר: אנחנו רוצים ברפורמה.

דובר: רוצים שכספים יגיעו לתלמידים, רוצים שהמערכת תהיה באמת ממש יעילה, ושיבוטלו כל משרות האוויר, שעות האוויר.

דובר: אנחנו בעד.

דובר: אנחנו רוצים שהתלמידים יותר.

דובר: השאלה היא האם ביישום דו"ח דברת יש הבטחה שהתלמידים יקבלו יותר.

דובר: כי ברגע שכתוב שהחינוך הממלכתי יתבטל, ומאמצים את החינוך הציבורי, זה אומר שהכל תלוי באיש הציבור.

דובר: כשהוא ירצה – הוא יתרום.

דובר: יהיה לו – הוא יתרום.

דובר: יהיה לו פחות – הוא יתרום פחות.

דובר: מה שייווצר זה פערים.

דובר: הורים שיכולים ישלמו ויממנו לימודים פרטניים, לפי הפרטה של המערכת.

דובר: ברעננה לא תהיה בעיה לגייס, אבל בפריפריה – מי יתן ל- 11 בתי ספר בנצרת עילית מימון על מנת שיוכלו לקיים את התוכניות שהם רוצים לקיים?

מל פולישוק-בלוך: איפה כתוב שצריך להיות מימון וספונסר?

מל פולישוק-בלוך: אף פעם לא ראיתי דבר כזה.

דובר: כתוב בפירוש – שהמנהל יגייס משאבים על מנת לקיים את כל הדברים שהוא קיבל בחינם ממשרד החינוך.

מל פולישוק-בלוך: בסך הכל, אין לכם הרבה ילדים.

מל פולישוק-בלוך: זו עיר מבוגרת.

דובר: אבל יש פה את האחוז הכי גדול של חד הוריות, שזה אומר – ילד אחד, בדרך כלל.

דוברת: יש לנו דווקא חד הוריות עם יותר מילד אחד.

יהודית גידלי: החד הוריות האלה – זה עניין אמיתי?

דוברת: חלק לא.

יהודית גידלי: זה עניין של מס הכנסה.

דובר: הבעיה היא שבסוף זה נשאר, עובדתית, באמת – חד הורית פרופר, ואז הבעיה היא מורכבת עוד יותר מאשר אחת עם ילד.

דובר: מבחינת המערכת.

ראש העיר: ביישוב שלנו תמצאי הרבה דברים שאולי אין במקומות אחרים.

ראש העיר: אני יושב במשרד לפני שנתיים ונכנס אלי כומר.

ראש העיר: הוא אמר לי שהוא עולה חדש.

ראש העיר: הסבתא של הסבא של אשתו היה יהודי.

ראש העיר: שאלתי אותו מה הוא עושה כאן והוא אומר שהוא נבחר ככומר לרכז את אלה שעלו לכאן והם אינם יהודים.

מל פולישוק-בלוך: אני קיבלתי עכשיו נתונים על אשדוד ואמרו לי ש- 30% מהעולים שם אינם יהודים.

ראש העיר: גם אצלנו יש - - -

מל פולישוק-בלוך: שם זה גורם לבעיות, כי אתה גם לא יכול לחייב אותם לחגוג את חגי ישראל.

מל פולישוק-בלוך: הם לא רוצים.

ראש העיר: למה?

ראש העיר: יש אצלנו בית ספר מעורב, שחלק מהילדים בו לא באים ביום ראשון ללמוד ו - -

מל פולישוק-בלוך: השיא ששמעתי אליו הוא בבית ספר מסוים שהילדים היהודים בו מסתירים את העובדה שהם יהודים כי הם פוחדים.

מל פולישוק-בלוך: רוב הילדים הם נוצרים, עולים חדשים.

מל פולישוק-בלוך: מיעוטם – ישראלים, יהודים, והילדים היהודים מפחדים שיידעו שהם יהודים.

מל פולישוק-בלוך: עד כדי כך.

מל פולישוק-בלוך: זו מדינת ישראל.

מל פולישוק-בלוך: פשוט לא יאומן.

ראש העיר: - - בבית ספר "גלבוע" שאלתי ילד בפרוזדור למה הוא לא בפנים, והוא ענה לי – אני לא משלהם.

דובר: בשנה האחרונה הגיעה לפה קבוצה מאד מיוחדת של עולים מדרום אמריקה.

דובר: אין לי מושג מאיפה הביאו אותם.

דובר: כל ילד שם אובחן עם בעיות חינוך מיוחד כאלה ואחרות.

דובר: כל המשפחות הן חד הוריות.

קריאה: מי הביא אותם?

יהודית גידלי: הסוכנות.

דני - מנהל אגף החינוך: הבעיה היא שממשיכים להביא אותם ליישוב.

דני - מנהל אגף החינוך: לא שואלים אותנו.

דני - מנהל אגף החינוך: ראש העיר משמיע את דעתו ולא שומעים את דעתו.

מל פולישוק-בלוך: אני לא מבינה את המדיניות הזו.

ראש העיר: הם רוצים להראות שהם עושים משהו, הסוכנות.

ראש העיר: תראי אותם באולפן עם צלבים.

מל פולישוק-בלוך: אני אומר יותר מזה – היום יושבת קבוצה חדשה, כאן, במכללה.

מל פולישוק-בלוך: מביאים 30-35 חברה'.

מל פולישוק-בלוך: 99% מהם לא יהודים.

מל פולישוק-בלוך: אם הם ירצו – הם יעברו את תהליך הגיור, אם לא – הם לא יעברו.

מל פולישוק-בלוך: הקבוצה הקודמת מנתה 30 משפחות, לא יהודיות.

מל פולישוק-בלוך: 6 מהם, בסך הכל, עברו את תהליך הגיור.

ראש העיר: תראי מה קרה עם כלה של הנכד שלי.

ראש העיר: הוא היה בשליחות, חזר מהולנד עם הולנדית ממוצא אינדונזי.

ראש העיר: שנתיים היא למדה גיור.

ראש העיר: את הנשמה הוציאו לה, והיא עברה את הגיור.

ראש העיר: נתנו לה אישור והם התחתנו.

ראש העיר: מחודש ספטמבר ועד היום אני מבקש את תעודת הגיור.

ראש העיר: למה לא נותנים?

ראש העיר: – הרב, שאני מכיר אותו, והוא אדם מאד נכבד, אמר לי: רוצה לחתום רק הרב שמונה, חבר הכנסת דרוקמן.

ראש העיר: רק הוא רוצה לחתום.

ראש העיר: ממתינות שם 500 תעודות ועכשיו, בקושי מותר לה להישאר בארץ, בגלל חתימה כזו או אחרת, אחרי שנתיים נוראיות.

מל פולישוק-בלוך: איך אתה שורד כל כך הרבה שנים כראש עיר, עם הביורוקרטיה הישראלית, בכל מה שקורה בממשלה.

ראש העיר: את האמת – אני מעדיף לדלג עליה, לא להתחשב בה.

מל פולישוק-בלוך: ובכל זאת – אתה צריך אותה.

ראש העיר: צריך אותה.

ראש העיר: מה אני יכול לעשות?

ראש העיר: עושים דברים, מתחשלים, בונים.

ראש העיר: את שואלת לגבי נושא התקצוב- אנחנו רשות מקומית, לא גרעונית, ברוך השם.

ראש העיר: יש 3 סוגי רשויות: כאלה שקרסו, כאלה שקורסות וכאלה שיקרסו.

ראש העיר: אנחנו בינתיים לא קורסים.

ראש העיר: אבל מה אני עושה עם תוכנית "אופק"?

ראש העיר: ואת יודעת מה זו התוכנית הזו.

ראש העיר: חייבים לי 900 אלף שקל משנה שעברה.

מל פולישוק-בלוך: מי מממן את זה, משרד החינוך?

קריאות: משרד החינוך.

קריאה: זה לא תוקצב.

ראש העיר: ואני שואל: ריבונו של עולם, הלא התחייבתם.

ראש העיר: אין לנו כסף.

מל פולישוק-בלוך: יש להם המון רזרבות.

ראש העיר: אני רוצה להגיע לבית המשפט, אז אומרים לי שיש פסק דין של המשנה לנשיא בית המשפט, שהממשלה לא חייבת לכבד את כל הבטחותיה.

מל פולישוק-בלוך: לא יכול לראות.

ראש העיר: אז אני אראה לך.

ראש העיר: אמר את זה שופט, דווקא אחד שאני מאמין לו.

ראש העיר: יש לי את זה בכתב.

מל פולישוק-בלוך: אבל אני לא מבינה דבר אחר, משום שלמשרד החינוך יש הרבה מאד רזרבות.

מל פולישוק-בלוך: מה הבעיה להעביר מסעיף לסעיף?

ראש העיריה: במשרד הקליטה נבדק תקצוב שיכון עולים.

ראש העיריה: מאות מיליוני שקלים – שלוש שנים לא מוצאים אותם.

מל פולישוק-בלוך: אתם מוציאים את זה על תלמידים.

מל פולישוק-בלוך: מי היום שר הקליטה?

קריאה: ציפי לבני.

דוברת: העליתם פה את הנושא של דברת, ואני רוצה לומר שאחת הבעיות ביישוב, שאם את נכנסת אליו – נפתחים בתי ספר עצמאים, "שובו", שהם מוכרים ואינם רשמיים.

דוברת: נוצר מצב אבסורדי.

דוברת: הם יעבדו שישה ימים בשבוע, ואנחנו נישאר ללא אוכלוסייה, כי אוכלוסייה של עולים – לא איכפת לה בדיוק איפה הילדים ילמדו, העיקר שהם ישהו בבית הספר מהבוקר עד הערב, ויקבלו את ארוחת הצוהריים.

דובר: אנחנו עוד לא שמענו על ועדת דברת ומה כוונותיה.

דובר: לפחות שני דברים – הפסקת הלימודים ביום ו' והיעדר חוק ההסעדה, בלעדיהם לא תוכל להיות חוקים.

דובר: הם יכולים לעשות מה שהם רוצים, ילדים הם לא ייראו במוסדות.

דובר: חד וחלק.

דובר: אני אומר כי לא ייתכן כזה דבר.

דובר: לא יילכו עם מה שהם רוצים.

ראש העיר: אבל יש בעיה – אם הם לא היו נותנים פטור לחינוך הדתי, היה הרבה יותר קל.

מל פולישוק-בלוך: הלכנו לבג"ץ על זה.

מל פולישוק-בלוך: אנחנו, ב "שינוי" לא מוכנים - או שכל המערכת עובדת כך, או לא.

מל פולישוק-בלוך: ברור שאחרת – כולם ילכו ולמוסדות החרדים.

מל פולישוק-בלוך: היום כבר יש גלישה מהחינוך הדתי לחרדי, וגם העולים החדשים ישר הולכים לחינוך החרדי, משום ששם יש לימודים בכל השנה.

מל פולישוק-בלוך: זה דבר שצריך להפסיק.

דוברת: דברת התנה את ההמלצות שלו בכך שלא פוטרים אף אחד: לא את הממלכתי-דתי ולא את החרדי.

דוברת: מתוך אילוצים קואליציוניים – את החרדים כבר פטרו מחובת המעבר לחמישה ימים.

מל פולישוק-בלוך: כמה זמן אמרת שאתה מחכה לשיחה עם השרה?

ראש העיר: ממאי או יוני.

ראש העיר: בכל פעם שאני מתקשר היא בישיבה.

קריאה: אותו הדבר עם המנכ"לית.

מל פולישוק-בלוך: על כל פנים המצב הוא קשה.

מל פולישוק-בלוך: הניהול הוא לא נכון.

מל פולישוק-בלוך: אי אפשר לנהל חינוך בצורה כזו.

ראש העיר: ואנחנו עוד רשות שמחזיקה מעמד.

ראש העיר: מה עושה רשות שלא יכולה להחזיק מעמד?

מל פולישוק-בלוך: ראינו מה עושים.

מל פולישוק-בלוך: ראינו בלוד.

קריאה: בקרית גת, שהיא בפשיטת רגל.

קריאה: אם הם רוצים לאמץ את המלצות דברת.

קריאה: ממה בדיוק הם יממנו?

מל פולישוק-בלוך: הם אמרו שמי שיהיה מהראשונים יקבל יותר תקציבים.

קריאה: עובדי הרשות המקומית בקרית גת לא קיבלו שכר.

קריאה: אפשר לחשוב שאנחנו מתנגדים.

קריאה: אנחנו לא מתנגדים לרפורמה.

מל פולישוק-בלוך: אם כל מה שקורה בליכוד לא בא לידי ביטוי בהצבעה, אז משהו כאן לא תקין במדינה הזו.

מל פולישוק-בלוך: עם כל הרצון של כולנו שיהיה שקט, שלווה, והתנתקות.

מל פולישוק-בלוך: מה קורה היום עם הרשות לפיתוח הגליל, מי עומד בראשה?

מל פולישוק-בלוך: מה עם המנכ"ל שהיה?

ראש העיר: הוא נשאר.

ראש העיר: הוא יוצא מן הכלל.

מל פולישוק-בלוך: אני מאד השתדלתי בשבילו שיישאר.

מל פולישוק-בלוך: הוא באמת איש טוב.

ראש העיר: אני שוחחתי אתו ביום רביעי.

מל פולישוק-בלוך: אני יודעת שזה מקום למינויים פוליטיים, הגוף הזה.

מל פולישוק-בלוך: מצד שני, אני חושב שצריך לבדוק את הדברים.

מל פולישוק-בלוך: יש כמה דברים שצריך לפעול בהם מערכתית, בכל הגליל יחד.

ראש העיר: אני מציע שתגידו מה קורה עם הגליל.

ראש העיר: אני חושב שמדינת ישראל לא יודעת מה קורה עם הגליל.

ראש העיר: בקו עכו-כרמיאל-שפרעם-נצרת עלית יש 70% לא יהודים.

ראש העיר: אם חס וחלילה חיזבאללה יתקוף – הכביש הזה חוסם את כל ה - - שיש לנו.

ראש העיר: מה קורה אצלנו פה, בכרמיאל?

ראש העיר: כרמיאל במצב קצת יותר קשה מבחינה אחרת.

ראש העיר: בכרמיאל אין פטור חלקי ממס הכנסה.

ראש העיר: לנהריה יש 15% פטור.

ראש העיר: אדם יכול למכור דירה שהוא קיבל אותה פה לערבי שמשלם לו פי כמה, ללכת ליישוב קהילתי וליהנות ממערכת של הנחות.

ראש העיר: זה לא מגדיל את מספר היהודים.

ראש העיר: יש עוד בעיה – אם פה יש גבעת האלה, או שמשית, בונים שם בתי ספר.

ראש העיר: אצלי – בתי הספר מתרוקנים, כי הילדים עברו לשם.

מל פולישוק-בלוך: אוכלוסייה חזקה לא תבוא לכאן.

ראש העיר: בדיוק.

ראש העיר: אז אמרתי – למה בשביל זה צריך להיות במועצה אזורית?

ראש העיר: למה שזו לא תהיה שכונה?

ראש העיר: שכונה ליד מגדל העמק, ליד כרמיאל, ליד נצרת עלית.

ראש העיר: במצב הזה, למה זה צריך להיות לחוד?

ראש העיר: אז בקיבוצים ומושבים מקימים עוד יחידות דיור.

ראש העיר: זו התיישבות שיש לה אופי משלה.

ראש העיר: שמשית היא שכונה עירונית לכל דבר.

קריאה: ואת השירותים אנחנו נותנים.

קריאה: הם עובדים אצלנו, הם קונים אצלנו.

קריאה: הם הולכים לישון בבית.

ראש העיר: וגם חינוך – לא אצלנו.

ראש העיר: למה?

ראש העיר: למה לא ללמוד עם עולים חדשים?

מל פולישוק-בלוך: הייתי בסיור בנהלל ובאזור, בחינוך ההתיישבותי, לפני שבועיים.

מל פולישוק-בלוך: הם דיברו על ההסעות שעולות להם מיליוני שקלים.

מל פולישוק-בלוך: באמת בבית הספר החדש בנהלל מגיעים מהסביבה כאן.

קריאה: לא מגיעים מנצרת עלית.

מל פולישוק-בלוך: אבל מהסביבה שלכם – כן.

קריאות: שמשית, - - הרדוף.

מל פולישוק-בלוך: אבל עכשיו תקבלו יותר כסף.

מל פולישוק-בלוך: ככל שהאוכלוסייה חלשה יותר, והמדד הוא סוציו-אקונומי, אבל מכמה בחינות, לא רק רמת ההשכלה של ההורים.

קריאה: השכלת האם – זה המרכיב החשוב.

מל פולישוק-בלוך: לא הכי חשוב.

מל פולישוק-בלוך: זה אחד המרכיבים.

קריאה: אין מבחן הכנסה.

קריאה: קודם כל.

קריאה: זה הדבר הכי חשוב.

מל פולישוק-בלוך: צריך לשלוח מכתב למשרד החינוך ולבדוק- הגישה, על פי שושני, בחינוך הדיפרצינאלי – האם המבחן העיקרי הוא באמת, לפי מה שכתוב – המקצוע של האם, או העיסוק של האם.

מל פולישוק-בלוך: כי במיוחד בקהילת העולים החדשים ההשכלה לא מעידה על עיסוק ועל הכנסה.

מל פולישוק-בלוך: לכן צריך לבדוק לפי מה הם עושים את זה, בפועל.

דובר: יש לנו עזיבות לא רק ליישובים קהילתיים.

דובר: יש עזיבות את הארץ, יש עזיבות בגילאים מסוימים לפנימיות, וחזרה באמצע השנה.

דובר: הגענו למצבים שהיינו צריכים להכניס לכיתות ילדים עולים שהגיעו, ולא היה לאן להכניס אותם, מכיוון שהיו צריכים לבקש אישור מיוחד ממשרד החינוך - - .

דובר: אין פתיחת כיתה באמצע השנה.

דובר: היישוב הוא לא גדול, הוא די כפרי בטיבו.

דובר: הדברים עוברים מפה לאוזן וזה עושה איזשהו משבר.

דובר: העזיבה היא בעייתית.

מל פולישוק-בלוך: יש לכם שכונות יוקרה?

מל פולישוק-בלוך: יש לכם דבר כזה?

ראש העיר: היה לנו דבר כזה.